Programmas

„Latvijas korekcijas dienestu un

Valsts policijas īslaicīgās aizturēšanas vietu reforma”

iesnieguma projekta

 pielikums Nr.7

**Informācijas un publicitātes pasākumu plāns**

Programmas „Latvijas korekcijas dienestu un Valsts policijas īslaicīgās aizturēšanas vietu reforma” (turpmāk – Programma) ietvaros informācijas un publicitātes pasākumus veiks gan Programmas īstenotājs Tieslietu ministrija, gan Programmas partneris Iekšlietu ministrija, gan iepriekš definēto projektu īstenotāji – Ieslodzījuma vietu pārvalde, Valsts probācijas dienests un Valsts policija.

Projektu līgumos iepriekš definēto projektu īstenotājiem būs izvirzītas prasības ievērot informācijas un publicitātes noteikumus, lai nodrošinātu sabiedrības informētību par iepriekš definētajiem projektiem un Norvēģijas finanšu instrumenta ieguldījumu. Projektu līgumos izvirzītie noteikumi atbildīs Noteikumos par Norvēģijas finanšu instrumenta ieviešanu 2009. – 2014. gadā izvirzītajām prasībām.

Programmas īstenotājs un Programmas partneris informācijas un publicitātes pasākumus virzīs uz divām galvenajām mērķa grupām – nozares profesionāļiem un uz plašāku sabiedrību, izvēloties labākos veidus, lai šīs abas mērķa grupas sasniegtu. Nozares profesionāļiem tiks nodrošināta plaša un izvērsta informācija par Programmas mērķiem, uzdevumiem un rezultātiem. Plašākai sabiedrībai tiks nodrošināta skaidrojoša informācija, lai izskaidrotu Programmas nepieciešamību, mērķus un ietekmi uz sabiedrības drošību. Abām mērķa grupām tiks nodrošināta informācija par Norvēģijas finanšu instrumenta ieguldījumu.

Tiks izmantoti šādi informācijas nodošanas veidi:preses relīzes, Tieslietu ministrijas „*Twitter*” konts, Programmai veltītas mājaslapas vai to daļas, konferences un semināri, mediju brīfingi, organizētas individuālas intervijas ar medijiem. Informācijas un publicitātes pasākumi tiks sasaistīti ar nozīmīgiem notikumiem Programmas īstenošanas laikā (piemēram, Programmas uzsākšana, Programmas noslēgšana, nozīmīgu iepriekš definēto projektu aktivitāšu pabeigšana, utt.)

Programmas īstenotājs sadarbībā ar Programmas partneri un iepriekš definēto projektu īstenotājiem organizēs divas konferences. Viena konference 2012. gadā būs veltīta Programmas uzsākšanai, bet otra 2017. gada sākumā – Programmas noslēgumam un rezultātu izvērtējumam.

Programmas īstenotājs izveidos Programmai veltītu mājaslapu vai mājaslapas daļu, kurā ietvertā informācija būs latviešu un angļu valodā. Tajā būs pieejama gan Programmas īstenotāja sagatavotā informācija, gan iepriekš definēto projektu īstenotāju sniegtā informācija, gan arī Programmas partneru un donoru Programmas partneru sniegtā informācija. Tajā būs saites uz iesaistīto institūciju mājaslapām Latvijā un Norvēģijā. Mājaslapa vai mājaslapas daļa atbildīs Noteikumos par Norvēģijas finanšu instrumenta ieviešanu 2009. – 2014. gadā izvirzītajām prasībām.

Programmas īstenotāja ietvaros informācijas un publicitātes pasākumu īstenošanā būs iesaistītas šādas struktūrvienības – Projektu departaments, Administratīvais departaments, Nozaru politikas departaments.

Par informācijas un publicitātes pasākumiem atbildīgā amatpersona būs Projektu departamenta direktore Dace Freimane (+371 67036818, dace.freimane@tm.gov.lv).

Tieslietu ministrs G.Bērziņš

Iesniedzējs: Tieslietu ministrs G.Bērziņš

15.12.2011. 13:09

376

I.Remese

67036853, inta.remese@tm.gov.lv